CELEX: 62018TN0734
Language: el
Date: 2018-12-13 00:00:00
Title: Υπόθεση T-734/18: Προσφυγή της 13ης Δεκεμβρίου 2018 — Sumitomo Chemical και Tenka Best κατά Επιτροπής

25.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/33
            
         
      Προσφυγή της 13ης Δεκεμβρίου 2018 — Sumitomo Chemical και Tenka Best κατά Επιτροπής
      (Υπόθεση T-734/18)
      (2019/C 72/42)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Sumitomo Chemical (UK) plc (Λονδίνο, Ηνωμένο Βασίλειο) και Tenka Best, SL (Aiguafreda, Ισπανία) (εκπρόσωποι: K. Van Maldegem, δικηγόρος, και V. McElwee, solicitor)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση (ΕΕ) 2018/1251 της Επιτροπής, της 18ης Σεπτεμβρίου 2018, για τη μη έγκριση της εμπενθρίνης ως υπάρχουσας δραστικής ουσίας για χρήση σε βιοκτόνα του τύπου προϊόντων 18 (1)·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν τέσσερις λόγους.
      
                  1.
               
               
                  Με τον πρώτο λόγο προβάλλεται ότι η καθής δεν τήρησε τον τύπο της διαδικασίας που όφειλε να ακολουθήσει πριν εκδώσει την προσβαλλόμενη πράξη. Εάν είχε τηρηθεί ο εν λόγω τύπος της διαδικασίας, η εκδοθείσα πράξη μπορεί να ήταν διαφορετική.
               
            
                  2.
               
               
                  Με τον δεύτερο λόγο προβάλλεται ότι η καθής υπέπεσε σε πρόδηλη πλάνη εκτιμήσεως για τους εξής λόγους: διότι δεν έλαβε υπόψη τις διαδικαστικές πλημμέλειες κατά τον έλεγχο της εμπενθρίνης· διότι επέτρεψε τον ενδεχόμενο κίνδυνο μη εγκρίσεως της εμπενθρίνης· διότι δεν έλαβε υπόψη τις απαιτήσεις καλής διαβιώσεως των ζώων που απορρέουν από τον κανονισμό σχετικά με τα βιοκτόνα (2).
               
            
                  3.
               
               
                  Με τον τρίτο λόγο προβάλλεται ότι η καθής δεν διασφάλισε την άσκηση των δικαιωμάτων άμυνας της πρώτης προσφεύγουσας.
                  
                              —
                           
                           
                              Προβάλλεται ότι δεν εξετάστηκαν οι παρατηρήσεις και τα στοιχεία που προσκόμισε η πρώτη προσφεύγουσα και ότι προσβλήθηκαν αναπόφευκτα τα δικαιώματά της άμυνας.
                           
                        
            
                  4.
               
               
                  Με τον τέταρτο λόγο προβάλλεται ότι η καθής παραβίασε την αρχή της χρηστής διοικήσεως.
                  
                              —
                           
                           
                              Προβάλλεται ότι δεν δόθηκε στην πρώτη προσφεύγουσα χρόνος για να προσκομίσει νέα στοιχεία και ότι κακώς απορρίφθηκαν οι λόγοι που προέβαλε για τη μη παροχή δεδομένων (data waivers).
                           
                        
            
         (1)  ΕΕ 2018, L 235, σ. 24.
      
         (2)  Κανονισμός (ΕΕ) 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ 2012, L 167, σ. 1).